Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: 26/1999. (IX. 8.) AB határozat ABH 1999, 265, 271.;
Paragraph Index: 687

26/1999. (IX. 8.) AB határozat ABH 1999, 265, 271.; 685/B/1999. AB határozat, ABH 2004, 1363, 1375–1376.; 1037/B/2001. AB határozat, ABH 2003, 1675, 1681–1682.; 41/2003. AB határozat, ABH 2003, 430, 436.] Az Alkotmánybíróság azonban már korábban sem csupán a büntetõeljárásban irányadó alkotmányos elvnek tekintette az ártatlanság vélelmét; azt több esetben – egymáshoz képest is – eltérõ jogterületeket érintõen kiterjesztõen értelmezte. Ugyanakkor leszögezte, hogy az Alkotmány 57. § (2) bekezdésének rendelkezésébõl eredõ alkotmányos védelem nem terjeszthetõ ki korlátlanul. Az Alkotmánybíróság esetrõl esetre mérlegeli, hogy a konkrét ügyben vizsgált jogszabályok a széles értelemben vett jogi felelõsségi rendszer olyan elemei-e, amelyek alkalmazásakor ez az alapelv nem kerülhetõ meg. Az erre vonatkozó határozatainak közös lényege, hogy „az ártatlanság vélelme a felelõsség kérdésében hozandó döntés folyamán túl elsõsorban azt a jogsérelmet hivatott megakadályozni, amelyet – törvénynek megfelelõen lefolytatott eljárás során – megállapított felelõsség hiányában alkalmazott és utóbb reparáció nélkül maradt joghátrányok okozhatnak” (26/B/1998. AB határozat, ABH 1999, 647, 649–650.).

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes